Auto syöksyi mereen ravintolalaivan lähellä Helsingin Pohjoisrannassa.

Auto syöksyi mereen ravintolalaivan lähellä Helsingin Pohjoisrannassa. Timi Tikkanen/Poliisi.

Autossa olleille ei aiheutunut vakavia vammoja, poliisi kertoo.

Auto ajautui mereen tiistain ja keskiviikon välisenä yönä hieman ennen kello puolta yhtä Pohjoisrannassa Helsingissä. Merestä pelastautui kaksi miestä ja yksi nainen.

Auto suistui mereen Pohjoisrannan keskustan puoleisessa päässä, lähellä ravintolalaivaa.

Tältä pelastusoperaatio poliisin mukaan näytti:

Auto tuli pohjoisen suunnasta ja ajoi kovaa vauhtia mereen. Timi Tikkanen/Poliisi.

Tehtävään osallistui useita poliisipartioita ja pelastuslaitoksen yksiköitä sekä Merivartiosto. Timi Tikkanen/Poliisi.

Myös neljättä henkilöä etsittiin merestä. Timi Tikkanen/Poliisi.

Merestä etsittiin myös neljättä ihmistä, sillä auton matkustajien määrästä oli epävarmuutta kielimuurin takia. Poliisin mukaan merestä pelastautui kuitenkin kolme ihmistä.

– Kuljettajalle tai matkustajille ei aiheutunut tilanteessa vakavia vammoja, kertoo tutkinnanjohtaja, rikoskomisario Kalle da Silva Gonçalves Helsingin poliisilaitokselta tiedotteessa (siirryt toiseen palveluun).

Tapahtunutta tutkitaan epäiltynä törkeänä liikenneturvallisuuden vaarantamisena ja rattijuopumuksena.

Timi Tikkanen/Poliisi.

Lue myös:

Auto syöksyi mereen Helsingin Pohjoisrannassa – kolme ihmistä pelastautui ja neljättä ihmistä etsittiin